
Génto Réino, Segne Capoulié, Car Counfraire, Ami Felibre, 


"D'ounoura lis ancian es un devé, coume es un devé de bén 
coumpli li pichoti causo, pér se rendre capable de n'en coumpli de 
grando". Aquesto fraso qu'escrigué Leoun Teissier en 1956, Marcéu 
DAUMAS la metegué au pountin en entamenant lou laus de soun 
davancié a la Santo-Estello d'Espalioun en 1983. Disié tambén quant 
éro " vergougnous de devé parla d'un ome qu’éro un mounumen de fe e 
d'esperango felibrenco " 

Verai que quouro avés coume davancié d'ome tau que Achile 
MIR (que douné si noum a la cigalo que porte vuei), Aubert 
TOURNIER, Jan-Enri FABRE (Lou Felibre di Tavan), Pau ALBAREL, 
e Leoun TEISSIER, "uno istori dou Felibrige a-n-éu soulet" disié 
Marcéu DAUMAS (sabés que fugué marca au cartabéu 70 an de tems e 
pourte la cigalo mai de cinquanto an), quouro aves de davancié ansin, 
poudés vous senti vergougnous. Mai se ié =metés encaro un Marcéu 
DAUMAS, figuras-vous ! autre que vergougno e subretout umelita. 

Marcéu Daumas s'ameritavo d'éstre miés couneigu. Dise aco per 
iéu-meme que l'ai pas jamai rescountra, mai pense que siéu pas soulet 
car iia quauquis annado que trevavo plus lis acamp felibren, carga 
qu'éro de respounsableta dins si pres-fa de préire. Voudriéu moustra 
quant fugué fruchouso, clafido d'evenimen e de tressimaci, enfin digno 
d'éstre countado la vido d'aquéu felibre d'eléi. 

Neissegué lou 18 de juliet 1930 a Coumars-lis-Aup. Es encaro 
un enfantoun de 3 an quouro sa maire, malauto, defunto, seguido ben 
leu de soun paire. Marceéu se trobo ourfanéu e es ad6éuta per soun peirin, 
lou fraire de soun paire, e sa tanto, qu'an ges d'enfant. En 1935, l'ouncle 
es nouma a-n-Avesnes-sur-Helpe e van resta a Jeumont, sus li raro de la 
Béugico, proche de Maubeuge, ounte la famiho de la maire adéutivo an 
uno veirarié-cristalarié. Lou fraire e la sorre de Marcéu soun éli reculi 
per de parént a Coumars : pas proun d’éstre aliuencha de la terro maire, 
es dessepara d'éli e li veira pas souvent. Déu téms de la guerro, 
soulamen, vendran dins lou miejour e Marcéu trevara lou licéu de Cano. 


Visqué dounc sa jouinesso dins lou Nord, mai soun amour pér la 

Prouvénco jamai calé : en 1948, coungreié " li Prouvengau de l'Uba", a 
Lilo : un group de rescontre pér "barjaca" entre prouvengau eisila. 
Marcéu adoubo leu de fésto, de cous de lengo per lis enfant. 
Semblo que sa maire fuguésse estado proun autouritari, alor, en 1953, 
ven a Marsiho, se recato enco d'uno cousino e intro a l'Escolo dentari. 
Coumengo de cousteja la poupulacioun d6u viéi Marsiho que parlo la 
lengo e porto lou coustume dins d'assouciacioun coume l'Escolo de la 
Mar, lou Roudelet Felibren déu Pichoun Bousquet e ? Prouvengo !. 
Aqui fai de recerco sus lou coustume di mestierau marsihés, participo a 
la fésto d6u coustume en Arle, douno de couferénci. En 1954, se marco 
au Felibrige (carto N° 6409). Fai mirando dins lou tiatre emé "Lis 
Estello de Prouvén¢go", colo beilejado pér Dono Izele-Foucard, ounte 
jogo emé Julieto BAUDE e davero lou 2” prémi de la Coupo de Tiatre 
de Sant-Roumié de Prouvéngo. Ai aqui un prougramo dou Festenau de 
Tiatre Prouvengau que se debané a Marsiho lou 3 de jun 1956 ounte 
jogo "Lou Foutougrafe de Fiero" déu majourau Peire MIREMONT e 
"Tres Minuto" dou majourau Jaque-Andriéu BOUSSAC, au coustat de 
Julieto BAUDE, que fasié la messo en sceno. La memo annado es a 
Lioun emé lou group e avén uno bello fouto ounte soun téuti dous en 
coustume d'artisan de l'epoco 1830. 

Reviéudo li fésto calendalo d'Oupedo-lou-Viéi e engimbro la 
messo de miejo-niue dins l'antico gléiso di Carme de Marsiho, emé lis 
oufréndo di courpouracioun. Li gent que l'an treva d'aquéu téms fan 
tduti remarca sa simplecita, sa joio de viéure. Amavo la vido, li boni 
taulo, l'amista partejado ; pamens éro un estudiant déu pensamen 
serious. Julieto Baude me digué :"Ero un bon sujét en tout"! Ero toujour 
ben recaupu enco déu majourau e cabiscou Ounourat Baude : un dissate 
de matin, la campano dindo ; van durbi : es Marcéu, lou bras envertouia 
de bendo ! Per pousqué sourti de I'Escolo, avié fa lou semblant d'éstre 
blessa ! Vesés que i'agradavo de farceja : gardara tousteéms aquéu séns 
de l'imour ( l'avié bessai eirita dis ourigino angleso de sa maire). 


Sourtt de l'Escolo dentari, pratique quauqui téms, mai 
curiousamen, a Verdun. De fes que i'a éro un pau cachous e s'esvalissié 
de Marsiho. Sursitari, es apela en Argerio, d'abord encod di toumbant- 


para, piéi coume ouficié d6éu service de santa en Corso. En aquelo 
pountannado, pér uno simplo cario, li sourdat ¢ron manda a Marsiho. 
Marcéu acampo li founs, vén a Marsiho croumpa lou materiau e alestis 
un service d'estoumatoulougio. 

Soun tems coumpli, aurian pensa lou véeire s'istala coume 
dentisto a Marsiho. Mai la guerro i'a douna de pensa. E subretout un 
acidént : au cous d'uno patrouio fuguéron pres dins uno embouscado : 
lou sourdat davans Marcéu e aquéu que lou seguissié, fuguéron tua e 
Marcéu fugue escap. Aco 's de causo que vous marcon ! Ero beleu un 
signe ! "Es ansin que l'avén perdu" me digué Julieto Baude quouro me 
counte l'escaufestre ! 

Es ansin que lou retrouban au semenari de-z-Ais e qu'éu se 
retrobo sénso sou : si gént acéton pas sa chausido. Dou tems di vacango, 
asseguro de ramplacamen dins de gabinet dentari encod de coulégo qu'a 
couneigu a l'Escolo. E es sa grand, Dono Sustendal, que ié pago sa 
biheto ana-veni Marsiho-Lilo. Perseguira, piei, sis estudi religious a la 
Faculta Catoulico de Lioun. Aqui mai fai counéisse is estudiant emai i 
proufessour, la lengo e la literaturo prouvengalo dins de serado 
amistouso. Furno enco di libraire e croumpo de libre sus la Prouvéngo a 
estrasso de marcat. Legis forgo (un libre au mens avans de dourmi), 
touto meno de literaturo, d6u rouman poulicié a de libre sabentas en 
passant per li bendo dessinado coume Titin. 

Es en 1965, 4 Coumars-lis-Aup, que soun cousin Enri Daumas 
nes alor lou curat, que Mounsegne Collin l'ourdouno préire. La 
journado fugue di bello, Marcéu éro forgo entoura, mai, quouro 
l'evesque demande a sa maire addéutivo s'éro counténto, elo 
respoundegue : "Ah! non alors!”. 

Noste jouine préire es vicari a Sisteroun, en 1969 es curat de 
Manosco e en 1971 es apela a Digno coume vicari episcoupau carga de 
l'ensignamen religious. En 1974 es curat-archipréire a2 Fourcauquié, ié 
restara dés an avans d'éstre carga de reourganisa li service amenistratiéu 
déu dioucési, e tambén carga di mourgo e di semenaristo. Reven a 
Sisteroun coume curat en 1986 e lou trouban en 1994 a Sant-Auban, un 
seitour de quatre parrOqui pamens mai lougié que Sisteroun. 


Ome de gléiso, ome d'acioun e aparaire de la lengo e di 
tradicioun coume l'avén vist 4 Marsiho, espandis pertout sa fe e soun 
sabé. 


A Sisteroun, restauro la gléiso, refai li lume, lou caufage. Ajuda 
de si parrouquian reviéudo la crécho e la kermesso. Baio de cous de 
prouvengau e decido soun curat (lou paire Sylve) e lou vicari de jouga 
un ate de la pastouralo Maurel. Ajudo lou group "La Quadriho de 
Sisteroun" en particulié pér lou coustume qu'avié tant estudia a 
Marsiho. Toujour lést 4 soulaja li peno déu cors coume li de l'amo, 
douno a gratis de suen i sorre clastrado. 

Predico en prouvengau cade cop que lou demandon, i quatre 
cantoun de Prouvénco : a Barjou per li Tripeto, a St Miquéu-de- 
Ferigoulet, a Maiano, 4 Ganagobi per la fésto di Gavot caro au capoulié 
Pau PONS. Aco, tant que sa voues ié permet (sara agari per un proumié 
cancér que leissara de trago). En 1968, es nouma Méstre d'Obro déu 
Felibrige. 

En 1969, davéro lou prémi déu Liame a la Targo di Jo Flourau 
de la Mantenéngo de Prouvengo pér sa biougrafio de Mounsegnour 
MIOLIS, evesque de Digno souto I'Empéri e que tengué testo a 
Napouleoun quouro voulié mestreja lou clergié e lou Papo. Serviguée de 
moudeélo a Vitour Hugo quouro pinté lou retra de l'evesque Myriel a la 
debuto di "Misérables". Coume Marcéu Daumas, Mounsegne Miolis 
éro simple, prochi dou pople e ié parlant sa lengo. Vaqui uno aneidoto 
ramentado pér Marcéu : 

"Uno fes, rescontro sus la mountagno un pichoun varlet 
d'establo que plouravo tant que poudié, d'agué perdu si pourquet, que 
l'avien leissa soulet emé la trueio : 

- Ploures pas pichoun, li fagué Mounsegne Miolis, douno-me toun 
coutéu. 

Pren lou coutéu, s'avan¢o de la trueio ; lou pichoun pren pou : 

- Anas pas me la tua ! sarié un gros malur. 

- Agues pas pou, regardo bén. 

Pico dins l'auriho de la bésti que se met a quila coume se la saunavon 


N 


. e li pourquet vénon Jéu leu a l'entour de sa maire. Lou pichoun 


pourquié fugué talamen estabousi que per faire un gros coumplimen, 
gramacié l'abat coume ei¢o : 

- Te! Moussu lou curat, vési ben que sias dou mestié, sias meiour 
pourquié que moun paire." 


Quouro Marcéu arribo 4 Manosco, es la clastro que ié fau 

adouba : es coumpletamen deserto. Aco es léu fa emé l’ajudo de soun 
paire. La culturo prouvengalo es toujour dins si toco ; douno la man au 
Majourau Ravous Arnaud em’ au Rode Osco manosco, pér li fésto de 
Sant Brancai. A-n-aquelo epoco, es membre de la coumessioun d6éu 
“Prouvengau a la gléiso ” ; participo a la traducioun en prouvengau déu 
Rituau nouveu e di leituro biblico. Es carga de la revisioun teoulougico 
e de la fidelita di téste liturgi. 
Résto que dous an a Manosco. Lou vaqui aro a Digno coume vicari 
episcoupau encarga de l'ensignamen religious. Se retrobo louja dins uno 
bastisso deleissado que ié faudra repara, moubla e i'adouba lou caufage 
centrau. Ajudo Dono Boudouresque-Valéri-Bernard, retirado a Digno, 
dins si recerco sus li coustume e lis us aupen. Mai a Marcéu i'agradon 
mai l'acioun sus lou terren, li rescontre emé li gent, la vido au mitan de 
si fideu. Demando un autre menistéri. 

Adounc, en 1974, lou vaqui archipréire a Fourcauquié. Se met 
au tai per engimbra li celebracioun soulenno d6u centenari de la capello 
de Nosto-Damo de Prouvéngo que se faran en 1975. Se rénd un 
oumenage a la memori de Leoun de BERLUC-PERUSSIS qu'avié 
ourganisa li fésto e li Jo Flourau que veguéron espeli lou famous 
cantico a Nouesto-Damo de Prouvéngo que cantas tduti : "Prouvengau e 
Catouli". Lou paire Daumas publico un libret : "Documents sur N-D. de 
Provence" per remembra li fésto de 1875 i Fourcauqueiren. Retrais 
l'istori de la Ciéutadello, de la Capello, déu cantico ; nous apren qu'aqui 
fugue dounado la proumiero péco prouvencgalo de la reneissénco 
felibrenco (d'aprés Mistral): "Lei Mouro" de J-B. GAUT. Pici, 
reviéudara l'Escolo dis Aup, uno di mai anciano, n'en devén Cabiscou 
d'ounour. Coulabouro au buletin municipau emé d'article sus I'istori e la 
literaturo déu pais. Lou conse, Meste Delorme ié fiso lou siuen de 
remetre en ordre la biblioutéco de Berluc-Perussis, pér fin que 
pousqueésse la durbi au publi em' i cercaire. Bouto lou prouvengau a 


lounour dins lou buletin parrouquiau : Lou Campanaire de 
Fourcauquié. Coume lou fagué dins chasco parroqui, estudio lis archiéu 
per retrouba li tradicioun, la lengo e soun emplé. En 1980, davero la 
proumiero messo en prouvencau 4a la televisioun ; acd ié vaugue mant’ 
uno proutestacioun de gént de l'Uba. En 1982, festejara lou centenari di 
Feésto de I'Unioun Latino. 

En 1981, presento uno tési sus "l'Odontalgie dans la Société 
traditionnelle" que ié vau lou titre de déutour en cirourgio dentari. Avén 
aqui un enventari di pratico poupulari de nosti aujou per calma lou mau 
de dent : lou recous i sant (Sto Apoulino estént la mai couneigudo, mai 
n'l'a mai d'uno dougeno), i relique, a la magio, bén entendu i planto 
coume la canello e li clavéu de girofle. L'abat Daumas disié que la toco 
dou dentisto e la déu préire se semblon forgo : "Soulaja es toujour 
soulaja", que siegue soulaja lou cors o l'amo. N'i'agué pér demanda en 
que poudié ié servi aquelo tési : respoundié qu'éro un amusamen pér éu 
: "Simplamen, vint-e-cing an apres agué Outengu moun diplomo, ai 
assaja de leissa un pau de relarg, de véire li causo d'un pau mai liuen" 

A prepaus de titre, es tambén diplouma d’ "Estudi Superiour de 
Dre Canoun"; es juge de I'Ouficialeta pér li dous despartamen aupen. 
(L'6uficialeta s'entrévo en particulié di miracle e di dissoulucioun di 
maridage) 

Lou 21 de mai de 1982, lou Counsistori lou regaup a la cigalo de 
Carcassouno o de l'Amourié, véuso d6u majourau Leoun Teissier. Lou 
26 de setembre, a Fourcauquié, lou Capoulié Pau ROUX l'ounouro de 
mant un coumplimen, acabant ansin sa dicho : " Aquéu felibre a oubra e 
obro toujour pér lou tiatre d'O, l'ensignamen de la lengo, I'istori, lou 
mantén dis us e déu coustume ". Uno de sis escoulano ié dedico aquéli 
vers : 


Ansin lei sabént dou terraire 
Vous an elegi Majourau 
Nous-autre leis ami, lei fraire, 
Sian fiér a l'Escolo dis Aup..... 


Piéi quand tournaren vers Sant-Péire 
Quand s'acamparen a l'oustau, 


Sias Majourau, mai tambén préire 
Dirés la messo en Prouvencau! 


En 1984, es carga, coume vicari episcoupau, di mourgo e di 
semenaristo : forgo venien d'autri regioun : sabié lis aculi, "ié fasié ama 
la Prouvéngo, tresor de soun cor, e ié dounavo uno nouvello patrio". 
Tourné mai vuech an a Sisteroun qu'es uno vilo em’ alentour de 
parroqui a desservi sus de deseno de kiloumetre, dins la mountagno e 
tout de long déu Jabroun. Enfin se véi fisa lou seitour de Sant-Auban, 
Casteu-Arnous, Mountfort e I'Escalo. Sénso relambi, recato de paria, de 
malaut, de sénso-sousto. Li temouniage mancon pas de sa bounta. 
Adeja, 4 Manosco, uno bravo vieio voulié éstre sougnado que per lou 
curat, qu'anavo jusqu'a ié faire lou meinage. 

Dins soun darrié seitour parrouquiau, sémpre aparo la 
Prouvenco : crécho vivento a I'Escalo, crécho a Sant-Auban. Disié : " Li 
santoun, es nautre. S'an l'age de si coustume, representon chascun de 
nautre, que vuei, porge au Segnour ¢o qu'a de meiour : frucho de la 
terro, 6ufréndo dis obro de cade jour". Ajudo a la foundacioun déu 
group "Li Dansaire de Sant-Dounat" de Mountfort em' uno marcho di 
Réi que voulié autant bello qu'aquelo de z-Ais. Ié présto de coustume e 
d'6ujét ancian. 

Mai es malaut : sejourno mai d'un cop a l'espitau Sant-Jousé de 
Marsiho. Sempre en faci de si respounsableta, n'en laisso rén veéire. 
Soun paire adoutiéu mort, fai veni sa maire addéutivo en Prouvénco e 
déu la sougna quouro résto dins un oustau de retreto. Un autre eisémple 
de soun courage : en febrié 1998, pér sa darniero celebracioun emé si 
counfraire, agué de mau a mounta lis escalié de l'autar, prounouncié 
l'oumelio d'asseta. Mai a la fin, es de dre qu'aculigué si parrouquian e 
sis ami vengu lou saluda, emé lou sourrire e un mot pér chascun. 
Quauqui mes apres, degué se retira au Bartéu. Defunté lou divendre 5 
de mars 1999 a l'espitau d'Eiglun. Mounsegne Loiseau celebré sis 
Oussequi a Sant-Auban ; Sieissanto preire ¢ron present. Au cementéri de 
Sisteroun, lou majourau Causse i'adreissé un darrier adiéu en lengo 
nostro. 

Aviéu chifra de presenta, a-de-réeng, lou felibre, lou doutour en 
oudountoulougio, piei lou préire. Fin finalo, me s¢mblo que sarié esta 


uno deco : me siéu avisa (e souvete de vous l'agué fa parteja ), que 
l'amour de sa terro meiralo, l'amour de l'ome, e peréu l'amour de Diéu 
soun esta entimamen mescla, jour aprés jour, dins l'éime e dins la vido 
vidanto d'aquéu grand felibre qu'ai agu l'ounour de faire reviéure pér 
vous-autre. 

Voudriéu acaba pér aquésti paraulo d'adiéu prounounciado pér 
Mario Gaubert quouro lou paire Daumas leissé Fourcauquié en 1984: " 
Gramaci, Paire, pér ¢o qu'avés adu, per ¢o qu'aves douna. Duvées parti : 
anas mounte sias espera. Crestian e Prouvengau, vous cridan A Diéu 
Sias. Dau! Vous oublidaren pas ! 


Glaude FIORENZANO, 
Felibre-Majourau , 
(lou 20 de mai de 2004) 


Doucumen: 
Lou Rampau d' Oulivié N° 282 (Pau Nougier) 
Un Evesque Prouvengau_ Tipe literari (M.Daumas) 


"L' odontalgie dans la société traditionnelle" (Tesi de M.Daumas- 
1981) 


Laus dou Majourau Leoun Teissier (M.Daumas — 1983) 


Notre Dame de Provence (M.Daumas — 1975) 


Gramaci a: 


Pau Nougier e tambén Estello, sa chato. 


Dono Julieto Baude e Dono Marioun Nazet. 
Paire Charle Honoré (Barcilouno) 


Damisello Madaleno Carsignol (Fourcauquié) 


